ai4bharat/Pralekha huggingface dataset:
సాంస్కృతిక మంత్రిత్వ శాఖ
యునెస్కో ప్రపంచ వారసత్వ జాబితాలో భారతదేశంలోని 40 ప్రదేశాలు
జాతీయ పరిరక్షణ విధానం 2014 ప్రకారం, కేంద్ర రక్షిత స్మారక చిహ్నాల పరిరక్షణ కోసం సొంత మార్గదర్శకాలను భారత పురావస్తు విభాగం  అనుసరిస్తుంది. భారత పురావస్తు విభాగం పరిధిలో 3,696 కేంద్ర రక్షిత స్మారక చిహ్నాలు/ప్రాంతాలు ఉన్నాయి. అవసరం, వనరుల లభ్యత ప్రకారం స్మారక చిహ్నాలు/ప్రాంతాల పరిరక్షణ జరుగుతుంది.
ప్రస్తుతం, యునెస్కో ప్రపంచ వారసత్వ జాబితాలో భారతదేశంలోని 40 ప్రాంతాలు ఉన్నాయి. యునెస్కో తాత్కాలిక జాబితాలో 52 ప్రాంతాలు  ఉన్నాయి.
నిబంధన ప్రకారం, ఏదైనా ఒక ప్రాంతాన్ని ప్రపంచ వారసత్వ జాబితాలో చేర్చడానికి ఒక ముందు తాత్కాలిక జాబితాలో చేరుస్తారు. తాత్కాలిక జాబితాను పెంచడం ఒక నిరంతర ప్రక్రియ. యూనెస్కో కార్యాచరణ మార్గదర్శకాలు 2021 ప్రకారం, ప్రతి సంవత్సరం ఒక సాంస్కృతిక లేదా సహజ ఆస్తిని మాత్రమే ప్రతిపాదించగలం. ఒక ప్రాంతాన్ని జాబితాలో చేర్చడానికి తగిన ప్రమాణాలను నెరవేర్చాలి.
కేంద్ర సాంస్కృతిక, పర్యాటక శాఖ మంత్రి శ్రీ జి.కిషన్ రెడ్డి ఈ రోజు లోక్సభలో ఈ సమాధానం ఇచ్చారు.
రక్షణ మంత్రిత్వ శాఖ
కార్ నికోబార్ ఎయిర్ ఫోర్స్ స్టేషన్ లో స్వర్నిమ్ విజయ్ వర్ష్ విజయ జ్వాల
కీలకాంశాలుః
ఈ సందర్భాన్ని పురస్కరించుకొని నిర్వహించిన ప్రత్యేక వేడుక
1971 యుద్ధంలో భారత్ విజయాన్ని సంస్మరించుకునే కార్యక్రమంలో మాజీ సైనికాధికారులకు సన్మానం
విజయ జ్వాల తో 200మంది సాయుధ దళాల సిబ్బంది విక్టరీ రన్
హరిత భారతం ప్రచారంలో భాగంగా మొక్కల నాటే కార్యక్రమం నిర్వహణ
స్వర్నిమ్ విజయ్ వర్ష్ విజయ జ్వాల సందర్శన చిహ్నంగా కార్ నికొబార్లోని ఎయిర్ ఫోర్స్ స్టేషన్ లో ప్రత్యేక ఉత్సవాన్ని నిర్వహించారు. 1971 యుద్ధంలో భారత్ విజయ స్మారకంగా 2021ని స్వర్నిమ్ విజయ్ వర్ష్ గా జరుపుకుంటున్నారు. ఉత్సవం విజయ జ్వాల రాకతో ప్రారంభమై, సెర్మోనియల్ సెల్యూట్ తో దానిని గౌరవించారు.
కార్ నికోబార్ డిప్యూటీ కమిషనర్ యష్ చౌదరి, ఇతర సీనియర్ పౌర & సైనిక అధికారులు, మాజీ సైనికాధికారులు ఈ కార్యక్రమానికి హాజరయ్యారు. అతిథులకు 1971 యుద్ధం గురించి, ముఖ్యంగా, దాని చారిత్రిక విజయంలో సాయుధ దళాల పాత్ర గురించి సంక్షిప్తంగా వివరించారు. ఈ సందర్భంగా హాజరైన వెటరన్ లు అందరినీ కార్ నికొబార్ ఎయిర్ ఫోర్స్ స్టేషన్ - స్టేషన్ కమాండర్ సన్మానించారు.
అమరవీరులకు నివాళులు అర్పించి, జాతీయ గీతాన్ని ఆలపించడంతో కార్యక్రమం ముగిసింది. అనంతరం విజయ జ్వాలతో సాయుధ దళాలకు చెందిన 200మంది సైనికులు విక్టరీ రన్ ను నిర్వహించారు.
హరిత భారత ప్రచారంలో భాగంగా, ఎయిర్ఫోర్స్ స్టేషన్ ఆవరణలో మొక్కలు నాటే కార్యక్రమాన్ని నిర్వహించారు.
ఆయుష్
భారతదేశానికి మరియు ఈక్వటోరియల్ గినియా కు మధ్య ఔషధ సంబంధ మొక్కల రంగంలో సహకారానికి ఉద్దేశించినటువంటి ఎమ్ఒయు కు ఆమోదం తెలిపిన మంత్రివర్గం
భారతదేశం మరియు ఈక్వటోరియల్ గినియా ల మధ్య ఔషధ సంబంధ మొక్కల రంగంలో సహకారానికి ఉద్దేశించినటువంటి అవగాహన పూర్వక ఒప్పంద పత్రానికి  ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది.
పరిశోధన, శిక్షణ కోర్సులు, సమావేశాలు మరియు నిపుణుల డిప్యుటేషన్ కు అవసరమయ్యే ఆర్థిక వనరులను ఆయుష్ మంత్రిత్వ శాఖ ఆధీనం లోని నేశనల్ మెడిసినల్ ప్లాంట్స్ బోర్డు కు కేటాయించిన బడ్జెటు మరియు ఇప్పటికే అమలవుతున్నటువంటి ప్రణాళికా పథకాల నుండి వెచ్చించడం జరుగుతుంది.
(
ప్రధాన మంత్రి కార్యాలయం
బెర్లిన్ లో బిజినెస్ రౌండ్ టేబుల్ కు సహాధ్యక్షత వహించిన ప్రధానమంత్రి
ప్రధానమంత్రి శ్రీ నరేంద్ర మోదీ జర్మనీ చాన్సలర్ ఒలాఫ్ స్కోల్జ్ తో కలిసి బిజినెస్ రౌండ్ టేబుల్ కు సహాధ్యక్షత వహించారు. ఈ సందర్భంగా ప్రధానమంత్రి మాట్లాడుతూ తమ ప్రభుత్వం చేపట్టిన స్థూల సంస్కరణలు, దేశంలో పెరుగుతున్న స్టార్టప్ లు, యునికార్న్ ల గురించి వివరించారు. భారతదేశంలో పెట్టుబడులు పెట్టాలని ఆయన వ్యాపారవేత్తలను ఆహ్వానించారు.
ఈ కార్యక్రమంలో ఉభయ దేశాల ప్రభుత్వాల ఉన్నత స్థాయి ప్రతినిధులు, కార్పొరేట్ కంపెనీల సిఇఓలు పాల్గొన్నారు. వాతావరణ సహకారం, సరఫరా వ్యవస్థలు; పరిశోధన, అభివృద్ధి సహా భిన్న అంశాలపై వారు చర్చించారు.
ఈ బిజినెస్ రౌండప్ లో ఈ దిగువ పేర్కొన్న వ్యాపారవేత్తలు పాల్గొన్నారు.
భారత ప్రతినిధివర్గం సభ్యులు...
- సంజీవ్ బజాజ్ , ఎన్నికైన ప్రెసిడెంట్, సిఐఐ; చైర్మన్ & మేనేజింగ్ డైరెక్టర్, బజాజ్ ఫిన్ సర్వ్
- బాబా ఎన్ కల్యాణి; చైర్మన్, మేనేజింగ్ డైరెక్టర్; భారత్ ఫోర్జ్
- సికె బిర్లా, మేనేజింగ్ డైరెక్టర్, సిఇఓ; సికె బిర్లా గ్రూప్
- పునీత్ ఛత్వాల్; మేనేజింగ్ డైరెక్టర్, సిఇఓ; ఇండియన్ హోటల్స్ కంపెనీ
- సలీల్ సింఘాల్, ఛైర్మన్ ఎమిరిటస్, పిఐ ఇండస్ర్టీస్
- సుమంత్ సిన్హా; మేనేజింగ్ డైరెక్టర్, సిఇఓ; రెన్యూ పవర్; ప్రెసిడెంట్, అసోచాం
- దినేష్ ఖారా, చైర్మన్, స్టేట్ బ్యాంక్ ఆఫ్ ఇండియా
- సిపి గుర్నాని, మేనేజింగ్ డైరెక్టర్, సిఇఓ; టెక్ మహీంద్రా లిమిటెడ్
- దీపక్ బాగ్లా; చీఫ్ ఎగ్జిక్యూటివ్ ఆఫీసర్, మేనేజింగ్ డైరెక్టర్; ఇన్వెస్ట్ ఇండియా
జర్మనీ ప్రతినిధివర్గం సభ్యులు
- రోనాల్డ్ బుచ్, జర్మన్ ప్రతినిధివర్గం నాయకుడు; ప్రెసిడెంట్, సిఇఓ, సీమెన్స్; చైర్మన్, జర్మన్ వ్యాపార సామ్రాజ్యం ఆసియా పసిఫిక్ కమిటీ
- మార్టిన్ బ్రూడర్ ముల్లర్, బోర్డ్ ఆఫ్ ఎగ్జిక్యూటివ్ డైరెక్టర్స్ చైర్మన్; బిఏఎస్ఎఫ్
- హెర్బర్ట్ డీస్, బోర్డ్ ఆఫ్ మేనేజ్ మెంట్ చైర్మన్, ఫోక్స్ వేగన్
- స్టెఫాన్ హర్తుంగ్, బోర్డ్ ఆఫ్ మేనేజ్ మెంట్ చైర్మన్, బాష్
- మరికా లులే, చీఫ్ ఎగ్జిక్యూటివ్ ఆఫీసర్, మేనేజింగ్ డైరెక్టర్; జిఎఫ్ టి టెక్నాలజీస్
- క్లాస్ రోసెన్ ఫెల్డ్, చీఫ్ ఎగ్జిక్యూటివ్ ఆఫీసర్, షేఫ్లర్
- క్రిస్టియన్ సెవింగ్, చీఫ్ ఎగ్జిక్యూటివ్ ఆఫీసర్, డాయిష్ బ్యాంక్
- రాల్ఫ్ వింటర్ గెర్స్ట్, మేనేజింగ్ బోర్డు చైర్మన్, గీసికి + డివ్రియెంట్
- జర్గెన్ జెష్క్, చీఫ్ ఎగ్జిక్యూటివ్ ఆఫీసర్, ఎనర్కాన్
ఉప రాష్ట్రపతి సచివాలయం
ఆరోగ్యవంతమైన, ఆనందమయమైన, ఐశ్వర్యవంతమైన, ఆర్థికంగా శక్తిశాలి అయిన భారతదేశాన్ని నిర్మించుకోవాలి – ఉపరాష్ట్రపతి
• శక్తివంతమైన భారతదేశ నిర్మాణంలో ప్రభుత్వంతో పాటు, ప్రజలు స్వచ్ఛంద సేవా సంస్థలు భాగస్వామ్యం వహించాలి
• భారతదేశ భవిష్యత్తు యువతే, వారు ఆరోగ్యాన్ని పరిరక్షించుకోవాలి
• మంచి ఆరోగ్యం కోసం జీవనశైలిలో మార్పులు, ఆరోగ్యకరమైన ఆహారపు అలవాట్లు అత్యంత ఆవశ్యకం
• నెల్లూరు స్వర్ణభారత్ ట్రస్ట్ లో ఉచిత వైద్య శిబిరాన్ని ప్రారంభించిన ఉపరాష్ట్రపతి
• స్వర్ణభారత్ ట్రస్ట్, గ్లోబల్ హాస్పిటల్ - చెన్నై సంయుక్త నిర్వహణలో నిపుణులైన వైద్యుల పర్యవేక్షణలో ఉచిత వైద్యశిబిరాలు
• 500 మందికి పైగా ఉచిత వైద్య పరీక్షల నిర్వహణ
ఆరోగ్యవంతమైన, ఆనందమయమైన, ఐశ్వర్యవంతమైన, ఆర్థికంగా శక్తిశాలి అయిన భారతదేశాన్ని నిర్మించుకోవాలని, ఇందుకోసం ప్రభుత్వాలు చేస్తున్న ప్రయత్నాలతో పాటు ప్రజలు, స్వచ్ఛంద సేవాసంస్థలు భాగస్వాములు కావాలని గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు పిలుపునిచ్చారు. ముఖ్యంగా భారతదేశ భవిష్యత్తు అయిన యువతరం కష్టపడి పని చేయడమే కాదు, ఆరోగ్యాన్ని కూడా కాపాడుకునేలా జాగ్రత్తలు తీసుకోవాలని సూచించారు. ఈ మధ్యకాలంలో యువతరం జీవన విధానం తనను మరింత ఆందోళనకు గురి చేస్తున్నాయన్న ఆయన, క్రమశిక్షణా యుతమైన జీవన విధానాన్ని యువత అలవాటు చేసుకోవాలని సూచించారు.
నెల్లూరు వెంకటాచలంలోని స్వర్ణభారత్ ట్రస్ట్ లో ఉచిత వైద్య శిబిరాన్ని ప్రారంభించిన అనంతరం ప్రసంగించిన ఉపరాష్ట్రపతి ఒత్తిడితో కూడిన జీవనశైలి, అనారోగ్యకరమైన ఆహారపు అలవాట్లు, చైతన్యరహితమైన పని విధానం... తదితర అంశాలు అనారోగ్యాలకు చేరువ చేస్తున్నాయని ఈ నేపథ్యంలో యోగ, నడక, వ్యాయామం ద్వారా శారీరక ఆరోగ్యంతో పాటు మానసిక ఆరోగ్యాన్ని కూడా కాపాడుకోవచ్చని ఉపరాష్ట్రపతి తెలిపారు. అహారపు అలవాట్లు మారిపోయి, ప్రతి ఒక్కరూ ఫాస్ట్ ఫుడ్ సంస్కృతి వైపు వెళుతున్నారని, ఈ పరిస్థితికి చరమ గీతం పాడి భారతీయ ఆహారపు అలవాట్ల మీద దృష్టి కేంద్రీకరించాలని హితవు పలికారు. మన పెద్దలు కాలానుగుణంగా ఆరోగ్యకరమైన ఆహారాన్ని మనకు సూచించారని, వారు చూపిన బాటలో ముందుకు సాగి, ఆరోగ్యాన్ని కాపాడుకోవాలని తెలిపారు.
స్వర్ణభారత్ ట్రస్ట్ కార్యక్రమాల్లో పాల్గొనడం తనకెంతో తృప్తిని అందిస్తుందన్న ఉపరాష్ట్రపతి, ఈ సంస్థ కార్యక్రమాలను అన్నీ తానై చూసుకుంటున్న తమ కుమార్తె శ్రీమతి దీపావెంకట్ కు అభినందనలు తెలియజేశారు. ఈ ట్రస్ట్ కార్యకలాపాల్లో భాగస్వామ్యం వహిస్తున్న మిత్రుల చొరవ గురించి ప్రస్తావించిన ఆయన, యూనియన్ బ్యాంక్, ఇండియన్ బ్యాంక్ లాంటి ఎన్నో సంస్థలు తమ కార్యక్రమాల్లో భాగస్వామ్యం అవుతున్నాయన్నారు.
సేవా కార్యక్రమాలకు మించి భగవంతుని సేవ లేదన్న ఉపరాష్ట్రపతి, ప్రతి ఊరిలో ఓ దేవాలయం, ఓ విద్యాలయం, ఓ వైద్యాలయం, ఓ గ్రంథాలయంతో పాటు ఓ సేవాలయం కూడా ఉండాలని సూచించారు. ఉన్నత స్థాయిలో ఉన్నవారు సమాజ సంక్షేమం కోసం ఈ దిశగా చొరవ తీసుకోవాలని సూచించారు.
సమస్యలకు చికిత్స మాత్రమే కాదు, ముందస్తు జాగ్రత్తల మీద వైద్యులు అవగాహన కల్పించాలని సూచించిన ఉపరాష్ట్రపతి, అప్పుడే అనేక వ్యాధుల బారి నుంచి రక్షించుకునే అవకాశం ఉంటుందని పేర్కొన్నారు. విద్య, వైద్యం, వ్యవసాయ రంగాలకు పార్లమెంట్, రాజకీయ పార్టీలు, పత్రికలు, ప్రభుత్వాలు పెద్ద పీట వేసి, ప్రాధాన్యత ఇవ్వాలన్న ఆయన, ఈ రంగాలకు ప్రభుత్వ కేటాయింపులు పెంచాలని సూచించారు.
గ్లోబల్ హాస్పిటల్ – చెన్నై వైద్యులచే గుండె, ఊపిరితిత్తులు, నెమ్ము, కీళ్ళు, ఎముకలు, గర్భకోశ, మధుమేహం, కంటి, దంత వైద్య పరీక్షలతో పాటు, సాధారణ వ్యాధుల పరీక్షలను ఈ శిబిరంలో ఉచితంగా నిర్వహించారు. ఈసీజీ, టూడీ ఎకో గుండె పరీక్ష, ల్యాబ్ పరీక్షలు చేసి మందులను అందజేశారు. కంటి శుక్లాలతో బాధపడే వారికి ఉచిత ఆపరేషన్ సౌకర్యాన్ని కూడా కల్పించారు. 500 మందికిపైగా ఈ క్యాంపులో ఉచిత వైద్య పరీక్షలు నిర్వహించారు.
ఆర్థిక మంత్రిత్వ శాఖ
స్వాధీనం చేసుకున్న 538 కోట్ల రూపాయల విలువ చేసే మాదక ద్రవ్యాలను ధ్వంసం చేసిన ముంబై కస్టమ్స్
నవీ ముంబై తలోజా లో ఉన్న మెస్సర్స్ ముంబై వేస్ట్ మేనేజ్మెంట్ లిమిటెడ్  దహన కేంద్రంలో 140.57 కిలోల బరువున్న మాదక ద్రవ్యాలను ముంబై కస్టమ్స్, జోన్-III అధికారులు ఈరోజు దగ్ధం చేశారు.అధికారులు దగ్ధం చేసిన మాదక ద్రవ్యాల . అంతర్జాతీయ అక్రమ మార్కెట్లో 538 కోట్ల రూపాయల వరకు ఉంటుంది.
దీనికి సంబంధించిన వివరాలను ముంబై కస్టమ్స్, జోన్-III ముఖ్య కమిషనర్ వెల్లడించారు. ముంబై కస్టమ్స్, జోన్-III పరిధిలో ఉన్న మూడు కమిషనరేట్లు స్వాధీనం చేసుకున్న మాదక ద్రవ్యాలను నాశనం చేశామని తెలిపారు. వివరాలు.
i . 14 కేసుల్లో ముంబై విమానాశ్రయ కమిషనరేట్ స్వాధీనం చేసుకున్న 56.06 కేజీల హెరాయిన్, 33.81 కేజీల హషీష్
ii. ఎయిర్ కార్గో ఎక్స్పోర్ట్ కమిషనరేట్లో నమోదు చేసిన కేసులో స్వాధీనం చేసుకున్న 21.70 కిలోల హషీష్
iii. ఒక కేసులో డీఆర్ఐ స్వాధీనం చేసుకున్న 29 కిలోల హెరాయిన్. అయితే ముంబై కస్టమ్స్ జోన్-III ప్రివెంటివ్ కమిషనరేట్ ద్వారా దీనిని నాశనం చేయడం జరిగింది.
నిషేధిత మాదకద్రవ్యాలు మరియు సైకోట్రోపిక్ పదార్థాలను అక్రమంగా రవాణా చేస్తున్న వ్యక్తులు నార్కోటిక్ డ్రగ్స్ అండ్ సైకోట్రోపిక్ సబ్స్టాన్సెస్  1985 చట్టం లోని సెక్షన్ ప్రకారం శిక్షార్హులు. నార్కోటిక్ డ్రగ్స్ అండ్ సైకోట్రోపిక్ సబ్స్టాన్సెస్ చట్టం సెక్షన్ 21, 23 లు, కస్టమ్స్ చట్టం 1962 ప్రకారం వీరికి శిక్ష విధించబడుతుంది.
కస్టమ్స్ అధికారులు తెలిపిన వివరాల ప్రకారం కెన్యా, ఉగాండా, జాంబియా మరియు జింబాబ్వే వంటి దేశాలకు చెందిన ప్రజల ద్వారా మాదక ద్రవ్యాల స్మగ్లింగ్ ఎక్కువగా జరుగుతోంది. ముంబై అంతర్జాతీయ విమానాశ్రయంలో స్వాధీనం చేసుకున్న మాదక ద్రవ్యాల వివరాలు ఈ అంశాన్ని తెలియజేస్తున్నాయి. వస్తువులు తీసుకు వెళ్ళడానికి ఉపయోగిస్తున్న సూట్ కేసులకు ప్రత్యేకంగా తయారు చేసిన అరల్లో దాచిపెట్టడం ద్వారా మాదక ద్రవ్యాల స్మగ్లింగ్ జరుగుతోంది. క్యారియర్లు ఆహార రూపంలో మాదకద్రవ్యాలను తీసుకుని అక్రమ రవాణాకు పాల్పడుతున్నారని కూడా అధికారులు గుర్తించారు. ముంబై ఎయిర్పోర్ట్ కస్టమ్స్ కేసులను గుర్తించడానికి ప్రత్యేక శిక్షణ ఇచ్చిన శునకాలను కూడా సమర్థవంతంగా ఉపయోగిస్తున్నారు.
స్వాధీనం చేసుకున్న హానికరమైన వస్తువులను ఇతర పద్ధతుల్లో నాశనం చేస్తే పర్యావరణానికి హాని కలుగుతుంది. దీనిని దృష్టిలో ఉంచుకుని ప్రామాణిక కాలుష్య నియంత్రణ పరికరాలు అమర్చిన దహన యంత్రాలలో అధికారులు మాదక ద్రవ్యాలను దగ్ధం చేస్తున్నారు.
నిషిద్ధ వస్తువులు వివిధ మార్గాల్లో దేశంలోకి అక్రమంగా రవాణా అవుతున్నాయి. అయితే కస్టమ్స్ శాఖ అక్రమ రవాణా అరికడుతూ మాదక ద్రవ్యాలను లేదా జప్తు చేస్తోంది. ముంబై కస్టమ్స్ నార్కోటిక్ డ్రగ్స్పై ఐక్యరాజ్యసమితి 1961 ఆమోదించిన తీర్మానానికి కట్టుబడి ఉంది, తీర్మానంపై భారతదేశం సంతకం చేసింది. మాదకద్రవ్యాల అక్రమ రవాణా అరికట్టేందుకు, అక్రమాలకు పాల్పడుతున్న వారిని గుర్తించి శిక్షించేందుకు అంతర్జాతీయ సహకారం అవసరమని ఐక్యరాజ్యసమితి తీర్మానించింది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 127.23 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 20.91 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,27,23,71,960
|
|
అందుబాటులోని నిల్వలు
|
|
20,91,96,036
127.23 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 20.91 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
వాణిజ్యం, పరిశ్రమల మంత్రిత్వ శాఖ
శాన్ఫ్రాన్సిస్కోలో మహాత్మా గాంధీకి నివాళులు అర్పించిన శ్రీ గోయెల్
శాన్ఫ్రాన్సిస్కోలోని గదార్ మెమోరియల్ హాల్ను సందర్శించి; మన పూర్వీకులు చేసిన త్యాగాలను గుర్తు చేసుకున్నారు
కేంద్ర వాణిజ్య, పరిశ్రమల, వినియోగదారుల వ్యవహారాలు, ఆహారం, ప్రజా పంపిణీ, జౌళి శాఖల మంత్రి శ్రీ పీయూష్ గోయెల్ మంగళవారంనాడు శాన్ఫ్రాన్సిస్కోలో మహాత్మా గాంధీకి పుష్ప నివాళులను అర్పించారు.
మనం చేసేదానికి, మనం చేయగల సామర్ధ్యం ఉన్నదానికి మధ్య ఉన్నవ్యత్యాసం చాలు ప్రపంచ సమస్యలను పరిష్కరించడానికి అని ఆయన ఒక ట్వీట్లో పేర్కొన్నారు.
నేను శాన్ఫ్రాన్సిస్కోలో మహాత్మా గాంధీకి నివాళులు అర్పిస్తున్న ఈ సమయంలో, మరింత సమానమైన, సంపన్నమైన ప్రపంచాన్ని రూపొందించడానికి భారతదేశానికి గల ప్రయత్నాలు, సామర్ద్యాలకు నేను గర్విస్తున్నాను.
అనంతరం మంత్రి శాన్ఫ్రాన్సిస్కో లోని గదార్ మెమోరియల్ హాల్ను సందర్శించారు. మన పూర్వీకుల త్యాగాలను గుర్తు చేసుకుంటటూ, మన ప్రియమైన మాతృభూమి కోసం అన్నింటినీ త్యాగం చేసిన మన పూర్వీకుల పట్ల లోతైన కృతజ్ఞతతో నేను నేడు గదార్ మెమోరియల్ వద్ద నిలబడ్డాను.
ఈ అమృత్ కాలంలో భారత దేశం అభివృద్ధి చెందిన & సుసంపన్నమైన దేశంగా అవతరించేందుకు నా సేవలను అందిస్తున్నాని ప్రతిజ్ఞ చేస్తున్నాను.
జైహింద్!
కేంద్ర మంత్రి భారత్- యుఎస్ వ్యూహాత్మక భాస్వామ్య ఫోరం సదస్సు, ఇండో పసిఫిక్ ఎకనమిక్ ఫ్రేమ్వర్క్  మినిస్టీరియల్ సమావేశంలో పాల్గొనేందుకు యునైటెడ్ స్టేట్స్ ఆఫ్ అమెరికాలోని శాన్ఫ్రాన్సిస్కో, లాస్ ఎంజెలీస్ ను 5 నుంచి 10 సెప్టెంబర్ 2022 వరకు విదేశీ పర్యటనలో ఉన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 వాక్సిన్ పంపిణీ
కోవిడ్ టీకా పంపిణీకు దేశం సన్నద్ధం: కో-విన్
నిర్వహణ మీద రాష్ట్రాలకు కేంద్రం మార్గదర్శనం
ప్రపంచంలో అతిపెద్ద టీకాల కార్యక్రమానికి
అత్యాధునిక పరిజ్ఞానపు పునాది
జాతీయ స్థాయిలో కోవిడ్ టీకా మందు పంపిణీకు రాష్ట్రాలు, కేంద్ర పాలిత ప్రాంతాలతో సమన్వయం చేసుకుంటూ కేంద్ర ప్రభుత్వం వివిధ కార్యకలాపాలు చేపడుతోంది. కేంద్ర ఆరోగ్య, కుటుంబ సంక్షేమ మంత్రిత్వ శాఖ ఈ రోజు రాష్ట్రాల అధికారులతో వీడియో కాన్ఫరెన్స్ నిర్వహించింది. టీకా కార్యక్రమ నిర్వహణకు వెన్నెముకలాంటి కో-విన్ సాఫ్ట్ వేర్ విషయం కూడా ఇందులో ప్రధానంగా ప్రస్తావనకు వచ్చింది.
కోవిడ్ మీద పోరాటానికి ఏర్పాటైన టెక్నాలజీ, డేటా మేనేజ్ మెంట్ కమిటీ చైర్మన్ హోదాల్లో శ్రీ ఆర్ ఎస్ శర్మ ఈ సమావేశానికి అధ్యక్షత వహించారు. కోవిడ్ టీకాలు ఇచ్చే కార్యక్రమం కోసం ఏర్పాటైన నిపుణుల కమిటీకి కూడా ఆయనే అధ్యక్షుడు. ఈ కార్యక్రమంలో రాష్ట్రాల ప్రిన్సిపల్ కార్యదర్శులు, నేషనల్ హెల్త్ మిషన్ డైరెక్టర్లు, రాష్ట్రాల టీకాల కార్యక్రమం అధికారులు, ఆరోగ్య మంత్రిత్వశాఖ సీనియర్ అధికారులు పాల్గొన్నారు. కో-విన్ సాఫ్ట్ వేర్ మీద వివిధ రాష్ట్రాలు ఇచ్చిన ప్రతిస్పందనను ఈ సమావేశం సమీక్షించింది. నమూనా టీకాల కార్యక్రమం ఆచరణలో ఎదురైన అనుభవాన్ని ఇందులో వివరంగా చర్చించారు.
కో-విన్ సాఫ్ట్ వేర్ గురించి, టీకాల కార్యక్రమంలో దాని పాత్ర గురించి శ్రీ రామ్ సేవక్ శర్మ వివరంగా తెలియజెప్పారు. టీకాలిచ్చే పనిలో టెక్నాలజీని ఎలా సమర్థంగా వాడుకోవచ్చునో ఆయన వివరించారు.ధారపడిన అత్యాధునిక సాఫ్ట్ వేర్ గా దీనిని ఆయన అభివర్ణించారు. ఇప్పుడు చేపట్టబోయే కోవిడ్ టీకాల కార్యక్రమం ప్రపంచంలోనే అతిపెద్దదని కూడా చెప్పారు. ఇంత భారీ స్థాయి కార్యక్రమాన్ని ఇంతకుముందెన్నడూ చేపట్టలేదని కూడా అన్నారు. ఈ మొత్తం ప్రక్రియ ప్రజలే కేంద్రంగా సాగాలని గుర్తు చేశారు. ప్రతిచోటా, అందరికీ టీకా అందుబాటులో ఉండేట్టు చూడటానికి అత్యధిక ప్రాధాన్యం ఇవ్వాలన్నారు. నాణ్యత మీద ఎట్టిపరిస్థితుల్లోనూ రాజీపడకూడదన్నారు. వేగంగాను, అవసరానికి తగినట్టు సంఖ్య పెంచుకోవటంలోను ఇబ్బంది లేకుండా కార్యాచరణ రూపొందించుకోవాలన్నారు.
టీకా సమాచారాన్ని ఎప్పటికప్పుడు సమీకరించి వెబ్ సైట్ లో ఎక్కించటం ఎంత ప్రాధాన్యమో నిపుణుల బృందం అధ్యక్షుడు ఈ సందర్భంగా వివరించారు. ఇందులో ఏ మాత్రమూ రాజీపడనక్కర్లేదన్నారు. కొన్ని రాష్ట్రాలలో ఆన్ లైన్ లో అవకాశం లేకపోయినా ఆఫ్ లైన్ లో అయినా ఎక్కించటానికి వీలు కలుగుతుందన్నారు.
లబ్ధిదారులలో ఒకరికి బదులు మరొకరు అనే పరిస్థితి రాకుండా కఠినంగా వ్యవహరించాలన్నారు. ప్రతి లబ్ధిదారునీ గుర్తించి మరీ టీకాలివ్వాలని చెప్పారు. ఆధార్ ను వాడుకోవటం గురించి మాట్లాడుతూ, రాష్ట్రాలు తప్పకుండా లబ్ధిదారులు ఫోన్ నంబర్లు, ఆధార్ నంబర్లు సేకరించటం ద్వారా రిజిస్ట్రేషన్ ను పటిష్టం చేయాలని సూచించారు. అదే విధగా టీకాల కార్యక్రమం సమాచారాన్ని ఎప్పటికప్పుడు లబ్ధిదారుకు మెసేజ్ ద్వారా అందించేలా చూడాలని చెప్పారు. టీకాలు వేయించుకున్నవారందరి డిజిటల్ రికార్డ్ భద్రపరచాలని, ఎవరికి ఎవరు టీకా ఇచ్చారో కూడా అందులో నమోదై ఉంటుందని గుర్తు చేశారు. ఈ మొత్తం ప్రక్రియ సరైన సమాచారం మీదనే ఆధారపడి ఉంటుంది గనుక అన్ని జాగ్రత్తలూ తీసుకోవాలన్నారు.
నమూనా టీకాల కార్యక్రమంలో ఎదురైన అనుభవాలను అన్ని రాష్ట్రాలూ, కేంద్రపాలిత ప్రాంతాలూ ఈ సమావేశంలో పంచుకున్నాయి. ఈ ప్రతిస్పందనకు అనుగుణంగా సాఫ్ట్ వేర్ లో మార్పులు చేసిన విషయం కూడా ప్రస్తావించారు. ఏయే ప్రదేశాలలో ఏయే రోజుల్లో ఎంతమందికి టీకాలివ్వాలి, అనే విషయాలమీద సమగ్రమైన అవగాహన పెంచుకోవాలని కోరారు.
రక్షణ మంత్రిత్వ శాఖ
పారిశుద్ధ్యంపై ప్రత్యేక ప్రచారం 2.0 సందర్భంగా రహదారి నిర్మాణంలో ప్లాస్టిక్ తునకలను ఉపయోగిస్తున్న బిఆర్ఒ
దేశవ్యాప్తంగా పరిశుభ్రత, పారిశుద్ధ్యంపై ప్రత్యేక ప్రచారానికి సాంకేతిక ప్రోత్సాహం, తోడ్పాటు లభిస్తున్న నేపథ్యంలో భారత్లోనూ, భూటాన్లోనూ బిటుమినస్  రహదారి నిర్మాణంలో ప్లాస్టిక్ తునకలను విస్త్రతంగా ఉపయోగించేందుకు బార్డర్ రోడ్ ఆర్గనైజేషన్  ప్రయోగాలను నిర్వహించింది. రహదారి ఉపరితలం, పునరుద్ధరణలో ప్లాస్టిక్ తునకల వినియోగాన్ని గరిష్ట స్థాయిలో పెంచేందుకు బిఆర్ఒ ప్రయత్నాలు చేస్తోంది. ప్రత్యేక ప్రచారం 2.0 సందర్భంగా, భూటాన్లో ప్రాజెక్ట్ దనతక్ కింద ఫ్యూన్షోలింగ్ - థింపు రోడ్ల మధ్య 4.5 కిమీల మేరకు రోడ్డు పునరుద్ధరణకు, అరుణచల్ ప్రదేశ్లో ప్రాజెక్టు వర్తక్ కింద బలిపాడా- చారదౌర్ -తవాంగ్ మధ్య 2.5 కిమీల మేరకు పునరుద్ధరణకు, ప్రాజెక్టు ఉదయక్ కింద రాయింగ్ -కొరోను - పాయ రోడ్డులో 1.0 కిమీ పునరుద్ధరణకు బిఆర్ఒ ఈ సాంకేతికతను ఉపయోగించింది. అంతేకాకుండా, మిజోరాంలో ప్రాజెక్టు పుష్పక్ కింద నథియాల్ -సాంగా -సయిహా రోడ్డులో 5.22 కిమీల మేరకు, అరుణాచల్ ప్రదేశ్లో ప్రాజెక్టు అరుణక్ కింద హపోలీ - సర్లీ - హురీ రోడ్డు లో 2.0 కిమీల మేరకు చేసిన పునరుద్ధరణలో కూడా దీనిని ఉపయోగించారు.
పరిశుభ్రతను, పారిశుద్ధ్యాన్ని జీవన విధానంగా సూచించి, సమర్ధించిన మహాత్మా గాంధీకి తగిన నివాళిగా ప్రజల ప్రవర్తనలో మార్పు తీసుకువచ్చేందుకు ప్రధానమంత్రి నరేంద్ర మోడీ నాయకత్వంలో 2014లో స్వచ్ఛ భారత్ మిషన్ ను ప్రారంభించారు. అనంతరం, పెండింగ్లో ఉన్న సూచనలను, సమస్యలను పరిష్కరించేందుకు, పరిశుభ్రతను సాధించేందుకు ప్రభుత్వ విభాగాలు, మంత్రిత్వ శాఖల వ్యాప్తంగా ఒక ప్రత్యేక ప్రచారాన్ని2021లో ప్రారంభించారు. గత ఏడాది నిర్వహించిన ప్రత్యేక ప్రచార విజయానంతరం, కేంద్ర ప్రభుత్వ మంత్రిత్వ శాఖలు/ విభాగాలు, అనుబంధ/ సంబంధిత కార్యాలయాలలో 2 అక్టోబర్ నుంచి 31 అక్టోబర్ , 2022 వరకు ప్రత్యేక ప్రచారం 2.0ను నిర్వహించాలని నిర్ణయించారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
సెంట్రల్ ఆసియా ఫ్లైవేకి సంబంధించిన 30 రేంజ్ దేశాల రెండు రోజుల సమావేశం ప్రారంభం
వలస పక్షులను కాపాడడమంటే చిత్తడి నేలలను కాపాడడం, టెరెస్ట్రియల్ ఆవాసాలను కాపాడడం, మొత్తంగా పర్యావరణాన్ని కాపడడం : శ్రీ భూపేంద్ర యాదవ్
సెంట్రల్ ఏసియన్ ఫ్లైవే లో వలసపక్షుల సంరక్షణకు చర్యలు, వాటి ఆవాసాల పరరిరక్షణను బలోపేతం చేసే సంకల్పంతో రేంజ్ దేశాల రెండు రోజుల ఆన్లైన్ సమావేశం ఈరోజు ప్రారంభమైంది.
సెంట్రల్ ఏసియా ఫ్లైవే  ఆర్కిటిక్, హిందూ మహాసముద్రం మధ్య యూరేసియాలో పెద్ద ప్రాంతాన్ని కవర్ చేస్తుంది. ఈ ఫ్లైవే లో పలు వలసపక్షుల మార్గాలు ఉన్నాయి. ఇందులో ఇండియాతోపాటు 30 దేశాలు సెంట్రల్ ఏసియన్ ఫ్లైవేలో ఉన్నాయి.
ఈ సందర్భంగా కీలకోపన్యాసం చేస్తూ కేంద్ర పర్యావరణం, అడవులు, వాతావరణ మార్పుల శాఖ మంత్రి శ్రీ భూపేంద్ర యాదవ్, వలసపక్షలను సంరక్షించే కీలక బాధ్యతలను పరిగణనలోకి తీసుకుని ప్రధానమంత్రి శ్రీ నరేంద్రమోదీ 2020 ఫిబ్రవరిలో గాంధీనగర్లో జరిగి వలసపక్షుల సదస్సుకుసంబంధించిన కాన్ఫరెన్స్ ఆఫ్ పార్టీస్  13 వ సమావేశం లో ప్రారంభోపన్యాసం చేస్తూ, ఇండియా వలస పక్షల సంరక్షణకు ఆసక్తితో ఉందని, ఇందుకు సంబంధించి అన్ని మధ్య ఆసియయా ఫ్లైవే రేంజ్ దేశాలతో క్రియాశీల సహకారాన్ని కలిగి ఉండనున్నదని చెప్పారన్నారు. అలాగే ఇతర దేశాల కోసం సెంట్రల్ ఏసియా ఫ్లైవే వెంట వలస పక్షుల సంరక్షణకు కార్యాచరణ ప్రణాళిక రూపొందించనుండడం పట్ల సంతోషం వ్యక్తం చేశారన్నారు.
సిఎంఎస్ సిఒపి 13 సందర్భంగా , 13.46 నిర్ణయాన్ని తీసుకొవడం జరిగింది. అలాగే సిఎంఎస్, ఏవియన్ సంబంధింత ఒప్పందాలకు సంబంధించి న చొరవలను మరింత బలోపేతం చేసేందుకు ఈ ప్రాంతంలో వలస పక్షుల సంరక్షన చర్యలకు మద్దతు నిచ్చేందుకు సంస్థాగత ఫ్రేమ్వర్క్ను ఏర్పాటు చేయడం జరిగింది.
ఇండియా తన బాధ్యతనునిర్వర్తించేందుకు ,2021 అక్టోబర్ 6, 7 తేదీలలో ఇండియా సిఎఎఫ్ రేంజ్ దేశాలతో సమావేశాన్ని నిర్వహిస్తొంది. ఇందులో వలసపక్షుల సంరక్షణ విషయంలో ఇండియా తన అనుభవాన్ని , జాతీయ స్థాయి కార్యాచరణను ఇతరులతో పంచుకోనుంది. సిఎఎఫ్ పరిధిలో చోటుచేసుకుంటున్న చర్యలు, పరిరక్షణ ప్రాధాన్యతలు ఇతర కార్యకలాపాలను తెలియజేయనుంది. ఈ సమావేశంలో సిఎఎఫ్ రేంజ్ దేశాల ప్రతినిధులు, సిఎంఎస్ అనుబంధ సంస్థలు, అంతర్జాతీయంగా ఈ రంగంలోని నిపుణులు, శాస్త్రవేత్తలు, అధికారులు, రాష్ట్రాలు, కేంద్ర పాలిత ప్రాంతాలు ప్రభుత్వాల నుంచి ప్రతినిధులు పాల్గొంటారు.
కేంద్ర మంత్రి శ్రీ భూపేంద్ర యాదవ్ తమ ప్రసంగంలో, వలసపక్షుల ప్రాధాన్యత, పర్యావరణ వ్యవస్థలో వాటి ప్రాముఖ్యత గురించి ప్రస్తావించారు. అవి వెళ్లే మార్గంలో ఆహారం కోసం ఆగడం, వంటి విషయాలను దృష్టిలో పెట్టుకుని పరస్పర సమన్వయంతో సమాచారాన్ని ఇచ్చిపుచ్చుకోవాలన్నారు.
ప్రపంచంలోని 11 వేల పక్షుల రకాలలో ఐదింట ఒకటి వలసపోతాయన్నారు. కొన్ని సుదూర ప్రాంతాలకు వలసవెళ్లేవి కూడా ఉన్నాయన్నారు. వలస పక్షులను కాపాడుకోవడంలో పరస్పర సహకారం, సమన్వయం అవసరమని అవి ప్రయాణించే మార్గంలోని దేశాల మధ్య ఈ సహకారం అవసరమని అన్నారు.
భూ శా స్త్ర మంత్రిత్వ శాఖ
అంటార్కిటికాకు 40వ శాస్త్రీయ అన్వేషణ యాత్ర ప్రారంభం
చార్టర్డ్ ఐస్ క్లాస్ నౌక ఎంవి వాసిలీ గోలోవ్నిన్ ప్రయాణం ప్రారంభించి 30 రోజుల్లో అంటార్కిటికాను చేరుకుంటుంది.
40మందితో కూడిన బృందాన్ని అక్కడ దింపి, ఏప్రిల్ 2021లో భారత్ కు తిరిగి వస్తుంది. తిరుగుప్రయాణంలో ముందు యాత్రకు వెళ్ళిన శీతాకాలపు బృందాన్ని తీసుకువస్తుంది
అంటార్కిటికాకు 40వ శాస్త్రీయ అన్వేషణ యాత్రకు సన్నాహాలను సోమవారంనాడు భారత్ ప్రారంభించింది. శ్వేత ఖండానికి దక్షిణ ప్రాంతంలో భారత్ గత నాలుగు దశాబ్దాలుగా దేశం చేస్తున్న శాస్త్రీయ అన్వేషణకి, కృషికి ఈ యాత్ర సంకేతం. సుమారు 43మంది సభ్యులతో కూడిన ఈ 40వ అన్వేషణ యాత్రను జనవరి 5, 2021న గోవాలో జెండా ఊపి ప్రారంభిస్తారు. చార్టర్డ్ ఐస్ క్లాస్ నావ ఎంవి వాసిలీ గోలోవ్నిన్, గోవా నుంచి ప్రయాణాన్ని మొదలుపెట్టి 30 రోజులలో అంటార్కిటికాను చేరుకుంటుంది. సుమారు 40మంది సభ్యులను అక్కడ వదిలిపెట్టి, ఏప్రిల్ 2021లో అది తిరిగి భారత్ కు రానుంది. తిరిగి వచ్చేటప్పుడు, ముందు యాత్రలో వెళ్ళిన శీతాకాలపు బృందాన్ని తీసుకురానుంది.
అంటార్కిటికాకు భారత్ శాస్త్ర అన్వేషణ యాత్రలు 1981లో ప్రారంభమయ్యాయి. తొలి ప్రయాణంలో డాక్టర్ ఎస్ జెడ్ ఖాసిం నేతృత్వంలో 21మంది శాస్త్రవేత్తలు, సహాయక సిబ్బంది వెళ్ళారు. చిన్న స్థాయిలో ప్రారంభమైన భారతీయ అంటార్కిటికా కార్యక్రమం అక్కడ దక్షిణ గంగోత్రి, మైత్రి, భారతి అన్న పేర్లతో మూడు శాశ్వత పరిశోధన బేస్ స్టేషన్లను నేటి వరకు నిర్మించింది. ప్రస్తుతం భారత్ కు అంటార్కిటికాలో మైత్రి, భారతి అన్న రెండు నిర్వహణ పరిశోధన స్టేషన్లు ఉన్నాయి. మొత్తం భారతీయ అంటార్కిటికా కార్యక్రమాన్ని గోవాలోని ది నేషనల్ సెంటర్ ఫర్ పోలార్ అండ్ ఓషన్ రీసెర్చ్  నిర్వహిస్తుంది.
ఇంతకు ముందు అంటార్కిటికాకు వెళ్లిన 39వ భారత శాస్త్రీయ అన్వేషణ యాత్రను నవంబర్, 2019లో ప్రారంభించారు. ఇది వాతావరణ ప్రక్రియ, వాతావరణ మార్పుతో దానికి గల సంబంధం, ఉపరితల పరిణామం, పర్యావరణ ప్రక్రియలు, పరిరక్షణ, భౌగోళిక, సమీపతీర ప్రాంతాల పర్యావరణ వ్యవస్థ, పరిశీలనాత్మక పరిశోధన, పోలార్ సాంకేతికతపై దృష్టి పెట్టి 27 శాస్త్రీయ ప్రాజెక్టులను ప్రారంభించింది. వీటితో పాటుగా, జపాన్ కు చెందిన నేషనల్ ఇనిస్టిట్యూట్ ఆఫ్ పోలార్ రీసెర్చ్ భాగస్వామ్యంతో రెండు అదనపు సహకార ప్రాజెక్టులను చేపట్టింది. తన మిషన్ ను పూర్తి చేసిన అనంతరం, అది మే,2020లో భారత్ కు తిరిగి వచ్చింది. మైత్రి, భారతిలో జీవ సహాయ వ్యవస్థల కార్యకలాపాలు, నిర్వహణ కోసైం అవసరమైన ఆహారం, ఇంధనం, సరుకులు, స్నో మొబైల్స్ ను తిరిగి నింపింది. శీతాకాలపు కార్యకలాపాలు, నిర్వహణ కోసం 48మంది సభ్యులతో కూడిన బృందాన్ని అది అంటార్కిటికాకు తీసుకువెళ్లింది. కోవిడ్-19 మహమ్మారికి సంబంధించి ఉనికిలో ఉన్న సవాళ్ల కారణంగా 40వ భారతీయ అంటార్కిటికా యాత్ర శాస్త్రీయ, లాజిస్టిక్ కార్యకలాపాలు పరిమితంగా ఉండనున్నాయి. ఈ బృందం వాతావరణ మార్పు, భూగర్భ శాస్త్రం, సముద్ర పరిశీలనలు, విద్యుత్, ఐస్కాంత ప్రవాహాల కొలతలు, పర్యావరణ పర్యవేక్షణ వంటి కొనసాగుతున్న శాస్త్రీయ ప్రాజెక్టులకు తోడ్పడడం, ఆహారం, ఇంధనం, సరుకులు, విడిభాగాలు తిరిగి సరఫరా చేయడం, శీతాకాలపు సిబ్బందిని తిరిగి వెనక్కిపంపడం వంటి అంశాలపై దృష్టి పెట్టనున్నారు. అంటార్కిటికా ఖండాన్ని కోవిడ్-19 రహితంగా నిర్వహించేందుకు భారత్ కట్టుబడి ఉంది. కౌన్సిల్ ఆఫ్ మేనేజర్స్ ఆఫ్ నేషనల్ అంటార్కిటిక్ ప్రోగ్రామ్స్  నిబంధనలకు అనుగుణంగా వ్యక్తులు, సామాగ్రి మోహరింపుకు సంబంధించిన అన్ని ప్రోటోకాళ్ళను ఈ యాత్ర అనుసరిస్తుంది. సరుకును ముందుగానే శానిటైజ్ చేయడం, పధ్నాలుగు రోజుల తప్పనిసరి క్వారెంటైన్ , ఐస్ క్లాస్ నౌకలో బయలుదేరేముందు ఆర్ టి- పిసి ఆర్ పరీక్షలను కూడా నిర్వహిస్తున్నారు.